Oljeutslippet fra Statfjord i 2008

Oljeutslippet fra Statfjord i 2008 skjedde da det ble oppdaget en oljelekkasje fra et av skaftene på Statfjord A-plattformen på Statfjordfeltet 24. mai 2008. Dette var bare et halvt år etter forrige større oljeutslipp på samme felt.

 Omfang 
Alarmen gikk på plattformen klokken 06.19 den 24. mai.VG: Statfjord A evakuert etter oljelekkasje, 24. mai 2008 Etter at lekkasjen ble kjent, ble det besluttet å pumpe oljen som befant seg i skaftet ut i sjøen, samt evakuere 217 av de 277 ombord til andre plattformer på Statfjordfeltet.

En tynn oljefilm på sjøen rundt Statfjord A, ble observert etter utslippet, på ca. tre kvadratkilometers størrelse.

 Årsak 
StatoilHydro uttalte like etter utslippet ble kjent at de mente at årsaken var en lekkasje i et av skaftene, i ett av de tre beina på Statfjord A plattformen.Dagbladet: Statfjord A evakueres, 24. mai 2008 StatoilHydros pressetalsmann fortalte videre at lekkasjen var lokalisert til utstyrsskaftet.

 Gransking 
Petroleumstilsynet bestemte seg tidlig for å sette i gang en gransking av hendelsen, noe som ble den andre granskingen av StatoilHydro i forbindelse med oljeutslipp på mindre enn 6 måneder.Nettavisen: Gransker StatoilHydro, 24. mai 2008

 Konsekvenser 
 Reaksjoner
Bellona-lederen Frederic Hauge reagerte på nyheten om utslippet ved å si at lekkasjen var «veldig alvorlig», og at det beviste at «StatoilHydro ikke er skikket til å drive plattformen».VG: Frederic Hauge raser mot oljegiganten, 24. mai 2008

Lederen av fagforbundet SAFE (Sammenslutningen av Fagorganiserte i Energisektoren), Terje Nustad, uttalte at «Dette føyer seg inn i rekken av ønskede hendelser som følge av kostnadsbesparelser» og «Jeg frykter at innsparingene i StatoilHydro kan føre til et stort sikkerhetsproblem, det påkrevde vedlikeholdet og vedlikeholdsrutinene er ikke gode nok».NA24: Eksplosjonsfare etter evakuering , 24. mai 2008

Se også
Liste over oljesøl
Forurensning
Statfjordfeltet
Oljeutslippet fra Statfjord desember 2007
Oljeutslippet fra Full City sommeren 2009

Referanser

Eksterne lenker
 Aftenposten: Ny oljelekkasje på Statfjord A-plattformen

Kategori:Statfjordfeltet
Kategori:Oljesøl
Kategori:Katastrofer i 2008